Xifenukani xi endliwa hi ku pfuva vuswa u kandzela hi comela, kutani swi vila swi vuriwa leswaku i madleke. Madleke lawa ya tshikiwa ya vila ku kondza ya bava ya nga ha nweki hikuva ya hetile masikunyana. Ku suka kona musweki a tshivela ndzilo u tseleka madleke hi poto ya vila. Loko ya sungula ku phyaphyarha u ta ma phula leswaku ya ta hola.Loko swi horile musweki a Loko a hundzela eka xiyenge xa vumbirhi xa swivutiso swa xitsalwana, u kumile leswaku ku na swivutiso swa nhungu kambe a a fanele ku hlamula mune ntsena. Swivutiso swinharhu a swi fambelana na tinhlamulo leti a a ti lulamisile eka xijumbana xa yena. Hiloko a lwa nyimpi yo humesa xijumbana na yo xi phutsunula. A swi nga olovi hikuva mufambisi wa xikambelo a a tshama a n'wi langutile onge wo rindza yena ntsena, naswona a a tshamela ku n'wi tshinya loko a kanganyisa van'wana na ku va bela huwa hi ku khomakhoma maphepha. Hambiswiritano u kale a humelela. Lexi nga n'wi heta matimba i ku kuma leswaku xijumbana lexi a teke na xona a xi nga ri xa dyondzo ya Biology, kambe a xi ri xa dyondzo ya Matimu History lexi a xi ri na timhaka ta "Peace Treaty signed in 1919" na "Germany, Allies", na "League of Nations". Rogers u sungule ku konya, a himetela tafula hi swibakele ku kala holo hinkwayo yi n'wi honolela mahlo na mufambisi wa xikambelo a n'wi tshinelela.